**Nr. 3671 Din 21.03.2018**

**DRAFT CONTRACT**

**(CONDITII CONTRACTUALE)**

**Contract de achizitie publica de servicii**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

**1. Părţile contractante**

În temeiul Legii 98/2016 privind achiziţiile publice, s-a încheiat prezentul contract de achizitie publica de prestare de servicii

**între**

 **ORAŞUL SĂLIŞTE**, avand adresa str. Şteaza nr. 9, Saliste, jud.Sibiu, telefon/fax 0269/553512, 0269/553363, codul de inregistrare fiscala C.I.F. 4306950, cont Trezoreria Saliste RO43TREZ24A510103203030X, reprezentată prin primar HORATIU-DUMITRU RĂCUCIU, în calitate de achizitor pe de o parte,

**şi**

**………………………………………..**

avand adresa str. ........................................, nr. ........................, ................................, jud. ........................., telefon/fax ..................................................................., număr de înmatriculare ..................................., cod fiscal .............................................. , cont .................................................................., trezoreria .............................., reprezentată prin ........................................., funcţia ............................ în calitate de **prestator**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

a) ***contract*** - prezentul contract şi toate anexele sale;

b) ***achizitor şi prestator*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) ***servicii*** *-* activităţi a căror prestare face obiect al contractului;

e) ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*f)* ***zi*** - zi calendaristică; ***an*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi preţul contractului***

4.1. - Prestatorul se obligă să presteze serviciile de catering, respectiv pregătirea, prepararea şi livrarea zilnică a pachetului alimentar pentru prescolarii si elevii Liceului Tehnologic ”Ioan Lupas” din Saliste, jud. Sibiu, in baza OUG 92/06.12.2017.

4.2. - Livrarea pachetului alimentar nu se face pe perioada vacanţelor sau in zilele declarate prin lege ca zile nelucrătoare.

4.3. - Achizitorul se obligă să plătească prestatorului preţul convenit pentru îndeplinirea contractului.

4.4. - Preţul convenit pentru îndeplinirea contractului, plătibil prestatorului de către achizitor, este conform ofertei anexa la contract, respectiv:

pret pachet/zi .................. **lei fara TVA** la care se adaugă TVA in suma de ................... **lei.**

4.5. Numărul maxim de pachete este de **35845.**

4.6. Pretul serviciilor prestate este cel rezultat prin aplicarea tarifelor prevăzute in **propunerea financiara** anexa la prezentul contract, aplicat la numarul de pachete livrate zilnic. Tarifele sunt ferme si se mentin pe intreaga perioada contractuala.

**5. *Durata contractului***

5.1 – Contractul incepe odata cu semnarea lui de ambele parti si dureaza pana la incetarea activitatii didactice din anul scolar 2017-2018.

5.2 – Durata contractului poate fi modificata cu acordul scris al ambelor părţi, prin act adiţional la prezentul contract.

**6. *Documentele contractului***

*6*.1 - Documentele contractului sunt:

*a) caietul de sarcini inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;*

*b) propunerea tehnică şi propunerea financiară, inclusiv clarificările din perioada de evaluare;*

*c) acte aditionale (daca este cazul).*

***7.* *Obligaţiile principale ale prestatorului***

7.1- Prestatorul se obligă să presteze serviciile care fac obiectul prezentul contract în perioada/perioadele convenite şi în conformitate cu obligaţiile asumate.

7.2- Prestatorul se obligă să presteze serviciile la standardele şi/sau performanţele prezentate în propunerea tehnică, anexă la contract.

7.3 - Prestatorul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi

daune-interese, costuri, taxe şi cheltuieli de orice natură, aferente.

7.4 - Prestatorul va despăgubi, proteja şi apăra, pe cheltuiala sa, achizitorul pentru şi împotriva tuturor acţiunilor în justitie, revendicărilor, pierderilor şi pagubelor rezultate din orice acţiune ori omisiune a prestatorului, în executarea prezentului contract, inclusiv împotriva oricărei încălcări a prevederilor legale sau a drepturilor terţilor, privind brevetele, mărcile comerciale ori alte forme de proprietate intelectuală precum dreptul de autor.

7.5 - Prestatorul se obligă să plătească daune-interese, cheltuieli, taxe şi cheltuieli de orice natură, aferente, în situaţia neexecutării sau executării necorespunzătoare a obligaţiilor din prezentul contract, cu excepţia situaţiei în care o astfel de încălcare rezultă din respectarea caietului de sarcini şi /sau documentaţia tehnică.

7.6 - Pe cheltuiala sa, prestatorul va despăgubi, proteja şi apăra achizitorul, pentru şi împotriva tuturor acţiunilor în justiţie, reclamaţiilor, pierderilor şi pagubelor rezultate din executarea prezentului contract de către prestator, în condiţiile în care prestatorul este notificat de către achizitor despre asemenea acţiuni, revendicări, pierderi sau pagube, după ce achizitorul a luat cunoştinţă despre acestea; limitarea responsabilităţii nu se va aplica în cazuri de culpă gravă sau neîndeplinirea intenţionată a obligaţiilor.

***8*. *Obligaţiile principale ale achizitorului***

8.1 – Achizitorul se obligă să plătească preţul convenit în prezentul contract pentru serviciile prestate.

8.2 - Achizitorul se obligă să recepţioneze serviciile prestate în termenul convenit.

8.3 - Achizitorul se obligă să efectueze lunar plata către prestator în termenul prevazut de art. 6 alin.1 lit a din Legea 72/2013.

***9.* *Sancţiuni pentru neîndeplinirea culpabilă a obligaţiilor***

9.1 - În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate la termenele stipulate in contract si in conformitate cu graficul de prestare, achizitorul este îndreptăţit de a percepe penalitati de intarziere in cuantum de **2 %** din valoarea prestatiilor neexecutate/executate cu intarziere, calculate pe o perioada cuprinsa intre data stabilita pentru indeplinirea obligatiilor si data indeplinirii efective a acestora, fără ca această perioadă să depăşească **2 zile** calendaristice, caz in care contractul este considerat reziliat de drept (reziliere unilaterala).

9.2 - In cazul in care achizitorul nu onoreaza facturile in termenul prevazut in contract**,** atunci acesta are obligatia de a plati, dobanda legala penalizatoare la nivelul ratei dobanzii de referinta a Bancii Nationale a Romaniei plus 8 puncte procentuale in conditiile dispozitiilor art.1535 din Noul Cod Civil.

9.3 - Obligatia de plata a dobanzii penalizatoare ce incumba achizitorului stabilita prin contract opereaza numai in situatia in care :

a) Prestatorul a indeplinit obligatiile contractuale;

b) Prestatorul nu a primit suma datorata la scadenta, cu exceptia cazului in care achizitorului nu ii este imputabila intarzierea.

***Clauze specifice***

***10. Garanţia de bună execuţie a contractului***

10.1 – Nu este cazul.

***11. Alte responsabilităţi ale prestatorului***

11.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

11.2 - Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***12. Alte responsabilităţi ale achizitorului***

12.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului.

***13. Recepţie şi verificări***

13.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini, anexa la contract.

13.2 - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract.

* 1. - Dacă serviciile prestate nu corespund calitativ si cantitativ, achizitorul comunica in scris prestatorului neconformitatiile sesizate in termen de 1 zi lucratoare de la constatare.
	2. - Dreptul achizitorului de a inspecta, testa şi de a respinge, nu va fi limitat sau amânat datorită faptului că serviciile au fost inspectate de prestator, cu sau fără participarea unui reprezentant al achizitorului, anterior.

***14. Începere, finalizare, întârzieri, reziliere, incetare***

14.1 - Prestatorul are obligaţia de a începe prestarea serviciilor din ziua urmatoare semnarii lui de ambele parti dar nu inainte de 11.04.2018.

14.2 - Serviciile prestate în baza contractului trebuie finalizate în termenul convenit de părţi, termen care se calculează de la data începerii prestării serviciilor.

14.3 - In caz de neîndeplinire a uneia sau a mai multora dintre obligatiile prestatorului din prezentul contract, pentru o perioadă mai mare de 2 zile calendaristice, contractul este considerat reziliat de drept (reziliere unilaterala) fără să mai fie necesară vreo cerere de chemare în judecată, somaţie sau altă punere în întârziere, ori de o altă formalitate (pact comisoriu expres), prestatorul fiind de drept in interziere la indeplinirea termenului de 2 zile calendaristice, anterior mentionat.

14.4 - Prezentul contract încetează:

* La împlinirea termenului pentru care a fost încheiat.
* Prin denunţarea unilaterală de către Achizitor fără nici o notificare prealabilă adresată prestatorului în cazul în care prestatorului i se retrage autorizaţia de funcţionare, intră în procedură de reorganizare judiciară sau este declarat în stare de faliment. In acest caz Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
* Prin denunţarea unilaterală a contractului de către Achizitor cu o notificare prealabilă în cazul în care Prestatorul nu îşi îndeplineşte la timp şi în bune condiţii oricare dintre obligaţiile ce-i revin.
* Prin denunţarea unilaterală a contractului de către Achizitor în cazul apariţiei unor circumstanţe care nu au putut fi prevăzute la data încheierii contractului şi cu condiţia ca acesta să notifice prestatorul.
* Prin acordul scris al părţilor.
* Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, autoritatea contractantă are dreptul de a denunţa unilateral contractul în perioada de valabilitate a acestuia în una dintre următoarele situaţii:
* contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164—167 din Legea nr. 98/2016;
* contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.
* In alte cazuri prevăzute de lege.

***15. Ajustarea preţului contractului***

15.1 - Pentru serviciile prestate, plăţile datorate de achizitor prestatorului sunt raportate la tarifele declarate în propunerea financiară, anexă la contract.

15.2 – Preţul tarifar al pachetului alimentar nu se ajustează.

***16. Subcontractanţi***

16.1 - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

16.2 - Prestatorul este pe deplin răspunzător faţă de achizitor de modul în care îndeplineşte contractul.

16.3 **-**  Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi si lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

16.4 - Pe parcursul derulării contractului, contractantul are dreptul de a înlocui subcontractanţii, cu acordul autorităţii contractante, în următoarele situaţii:

1. înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi;
2. declararea unor noi subcontractanţi ulterior semnării contractului de achiziţie publică în condiţiile în care lucrările/serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora.

c) renunţarea/retragerea subcontractanţilor din contractul de achiziţie publică.

***17. Forţa majoră***

17.1 - Forţa majoră este constatată de o autoritate competentă.

17.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

17.6- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***18. Soluţionarea litigiilor***

18.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

18.2 - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

***19. Limba care guvernează contractul***

19.1 - Limba care guvernează contractul este limba română.

***20. Comunicări***

20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

20.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***21. Legea aplicabilă contractului***

21.1 - Contractul va fi interpretat conform legilor din România.

Părţile au înteles să încheie azi .......................... prezentul contract în 2 (două) exemplare, câte unul pentru fiecare parte.

**Achizitor Executant**

Orasul Saliste

Prin Primar,

RACUCIU HORATIU-DUMITRU

Administrator Public ,

 Lucian Luca

 Achizitii

Ghebeş Nicolae

CFPP

Streulea Niculina

Liceul Tehnologic ”Ioan Lupas” din Saliste

Director,

Boromiz Marius